google/wiki40b huggingface dataset:
Fotballforeningen Nesbuene

Bibliografi

A-lagets statistikk er gjengitt i boka Fra Kaka til Carew – Romeriksfotball gjennom 100 år (Romeriksforlaget 2007)
Jiaotonguniversitetet i Beijing

Beijing Jiaotong-universitet (kinesisk: 北京交通大学; pinyin: Běijīng Jiāotōng Dàxúe), fra 1949 til 2003 kjent som Det nordlige Jiaotong-universitet (北方交通大学; pinyin: Běifāng Jiāotōng Dàxúe) er et universitet i Beijing i Kina.
Det har campus i Xizhimen i bydistriktet Haidian.
Dets historie går tilbake til Shanhaiguan Beiyang jernbaneskole og Nanyang offentlige skole, begge grunnlagt av Qing-dynastiets regjering i 1896.
Paj-Khoj

Paj-Khoj (russisk: Пай-Хой) er en kjede av åser og lave fjell i det autonome området Nenetsia, lengst nordøst i den europeiske delen av Russland. Kjeden er rundt 200 kilometer lang, og strekker seg fra de nordligste Uralfjellene i nordvestlig retning over den sentrale delen av Jugorskijhalvøya og øya Vajgatsj, som er skilt fra fastlandet ved Jugorskijsundet.  Det høyeste punktet i Paj-Khoj er Gora Moreiz på 467 moh.
Geologisk sett er Paj-Khoj en del av en nordlig fortsettelse av Uralfjellene, som også strekker seg videre nordover til fjellene på Novaja Semlja. Berggrunnen består av krystallinsk glimmerskifer, sedimentære sandsteinbergarter, mergel og kalkstein. Vegetasjonen består hovedsakelig av steinete fjelltundra. På lavereliggende deler vokser gress, mose og reinlav. Lave busker forekommer, om enn sjelden, i de sørlige delene.
Den første gang Paj-Khoj ble beskrevet av europeere var under en forskningsekspedisjon ledet av geologen Ernst Karlovitsj Hoffmann, som mellom 1847 og 1853 foretok de første geologiske og biologiske undersøkelsene av området.
Jardín Alexander Pushkin

Jardín Alexander Pushkin er en park i Colonia Roma i Mexico by. Den befinner seg langs Avenida Cuauhtémoc, skrått ovafor Jardín Dr. Ignacio Chávez. Parken har blant annet en fontene, en stor lekeplass og offentlige toaletter.
Parken er oppkalt etter den russiske forfatteren Aleksander Pusjkin.
Ved parken ligger metrobusstasjonen Jardin Pushkin.
Freehold

Freehold er  en by med 11 000 innbyggere i Monmouth County, New Jersey, USA. Selve byområdet kalles Freehold Borough, omlandet kalles Freehold Township. 
Bruce Springsteen vokste opp i Freehold. Hans sang «My Hometown» på albumet Born in the U.S.A. handler om Freehold Borough.
Wim Kieft

Landslaget

Han deltok i flere internasjonale turneringer for Nederland. Han ble europamester i fotball i 1988.
Gidske Anderson

Bakgrunn

Hun var datter av Yngve Anderson.

Annen verdenskrig

Gidske Anderson deltok i den kommunistiske motstandsbevegelsen i Norge under den andre verdenskrig.

Etterkrigstiden

Etter krigen arbeidet hun som journalist i Friheten, kommunistpartiets hovedorgan. Hun var kulturredaktør i avisen fram til 1948, da hun forlot kommunistpartiet og gikk inn i Arbeiderpartiet. 
I 1948 reiste Anderson til Paris, hvor hun var frilansjournalist og etterhvert også frilanskorrespondent for henholdsvis Arbeiderbladet og NRK Dagsnytt Radio. Hun fungerte som korrespondent i Frankrike frem til 1964, en periode i landets historie som ble preget av krigene i Algerie. Erfaringene hennes førte til at hun vendte tilbake til denne delen av verden i bokform senere i livet. I perioden 1964 til 1967 oppholdt hun seg i USA hvor hun reiste rundt, samt arbeidet som skribent ved Arbeiderbladets kontor i New York. 
Vel hjemme i Norge igjen jobbet Gidske Anderson som utenriksredaktør i Arbeiderbladet frem til 1972, før hun i 1973 igjen reiste til Paris, denne gangen som fast korrespondent for NRK frem til 1975. Hun var i flere år medlem av Den norske Nobelkomite. Da Egil Aarvik, som var komiteens leder, døde forholdsvis brått, rykket hun opp som leder, og hadde dette vervet da Michaiel Gorbatsjov fikk Nobels fredspris.
Engasjementet for Nobelkomiteen og karrieren som journalist kom i tillegg til et rikt og mangslungent forfatterskap. Gidske Anderson har skrevet en rekke bøker. I tillegg til tre diktsamlinger skrev hun engasjert om samfunnsforhold, storpolitikk og litteratur, foruten biografier om Sigrid Undset og Trygve Bratteli. Hun døde i Oslo i 1993, 71 år gammel.
Flyttallsprosessor

En flyttallsprosessor eller flyttallsenhet (engelsk: floating point unit (FPU)), tidvis også kalt matematikkprosessor eller matematisk koprossesor, er en koprosessor som er spesiallaget for å utføre operasjoner på flyttall. Typiske operasjoner er addisjon, subtraksjon, multiplikasjon, divisjon, kvadratrot og bitskifting. Enkelte systemer, særlig mikrokode-baserte arkitekturer, kan også utføre transcendente funksjoner som eksponentialfunksjoner og trigonometriske kalkulasjoner, selv om dette i de fleste moderne prosessorer bir gjort av programvarebiblioteker.
Annika Billstam

Karriere

Billstam har vært regnet som en av verdens beste orienteringsløpere gjennom flere sesonger. Hun fikk sitt store gjennombrudd i 2007 da hun vant sølv på stafetten i VM. I etterkant har hennes beste år vært 2011 og 2015. I 2011 i franske Savoie tok hun sitt første individuelle VM-gull på langdistansen. Deretter ble det VM-gull på mellomdistanse to år på rad (2014 i Italia og 2015 i Skottland). Billstam har 14 medaljer fra VM og 1 bronse fra EM. Hun har vunnet tre verdenscupseire, og har totalt 16 pallplasser. Fra EM har hun bronse fra stafetten på hjemmebane i Falun i 2012 som beste prestasjon. Etter VM i Inverness i 2015 ga Billstam beskjed til det svenske orienteringsforbundet at hun legger opp landslagskarrieren.
Mandelstang

Mandelstang er en sjokolade produsert av Mondelēz under varemerket Freia.
Mandelstang består av en kjerne av hvit fondant med vanilje overtrukket med mørk sjokolade, og dyppet i hakkede mandler.
Sjokoladen er en av de eldste i Norge og har vært produsert av Freia siden 1897, kanskje litt lenger. Til langt ut på 1970-tallet ble Mandelstang både produsert og pakket for hånd. Også dagens produksjon innebærer en uvanlig stor grad av håndarbeid. Produksjonen foregikk frem til 2005 på Freias fabrikk på Rodeløkka i Oslo, etter omtrent uforandret oppskrift, men ble deretter flyttet til Kraft Foods fabrikk i Kaunas i Litauen.
I 1897 kostet en Mandelstang fem øre.
Høvik Misjonssenter

Høvik Misjonssenter i Bærum eies og drives av Høvik Normisjon. Senteret er tilholdssted for flere kristne aktører i Bærums-området, men hovedaktør er Normisjons lokale forening som holder faste møter, formiddagstreff og fester.
Senteret ble innviet i 1966, etter at gamle Høvik Bedehus måtte rives i 1964 på grunn av utvidelse av E18.
Typisk Løvland

Typisk Løvland er et samlealbum med diverse artister som spiller låter som er skrevet av Rolf Løvland, utgitt i 1992.
Meg eier ingen

Om filmen

Den ble spilt inn i 17. september – 12. november 2012 i Trollhättan, Göteborg, Piteå og Luleå.

Handling

Filmen skildrer en alenefars relasjon til sin datter. Det er en fortelling om alkoholisme, barns utsatthet, men også om kjærlighet, svik og venstresidens politikk i 1970-årenes Sverige.
Sjakkolympiade

Rekorder

Flest deltakelser i sjakkolympiader har Lajos Portisch, som deltok 20 ganger og spilte 260 partier, der han scoret 176,5 poeng.
Det lengste partiet var en remis etter 190 trekk mellom Yasser Seirawan og Xu Jun i Thessaloniki 1988.
Det korteste gevinstpartiet varte i bare tre trekk: 1. e2-e4 g7-g5 2. d2-d4 f7-f6 3. Dd1-h5# (Rhoda Masiyasy, Zimbabwe – Akua Kosife Esse,Togo, 4. runde Tromsø 2014).
Reinås-utvalget

Reinås-utvalget er et norsk utvalg. Det ble oppnevnt av Kjell Magne Bondeviks regjering etter tsunamikatastrofen i Sørøst-Asia julen 2004.
Reinås-utvalget har stått for evalueringen av norske myndigheters håndtering av tsunamien, hvor 84 nordmenn mistet livet.
Rapporten rettet knusende kritikk, især mot krisehåndteringen til Utenriksdepartementet. Utenriksdepartementet mottok ikke hjelp. Savnetlistene var fulle av feil og mangler.
Departementet ville vært tjent med å overlate deler av ansvaret til andre departementer, politiet og frivilige organisasjoner.
Det ble reist forslag om betydelige forandringer i krisehåndteringen, innbefattet utrykningsteam.
Reinås-utvalget blir ledet av forhenværende konsernsjef, Jan Reinås.
Sisimiut lufthavn

Sisimiut lufthavn (IATA:JHS, ICAO:BGSS) er en flyplass ved byen Sisimiut, Grønland Flyplassen ble åpnet i 1990
Jailton Nunes de Oliveira

Karriere

Han har spilt for Bellmare Hiratsuka fra 1999.
Lesja Bilruter

Historikk

Lesja Bilruter har bakgrunn i Lesja Ysteri som startet transport av melk- og landbruksprodukter, seinere også personruter. Lesja Bilruter er derfor ikke noe eget selskap. Det var først bilavdelingen i ysteriet. Da ysteriet på Lesja ble nedlagt, fortsatte eierne bildrift og handelsvirksomhet under navnet Lesja Innkjøpslag SA. Lesja Bilruter er derfor ikke et eget firma, men et markedsnavn som brukes både på personbusser og lastebiler av ulike slag.
Vindstyrke

Faktorer som påvirker vindstyrken

Det er flere faktorer fra liten til stor skala som kan påvirke vindstyrken. Disse omfatter trykkgradient, rossbybølger, jetstrømmer og lokale værforhold. 
Trykkgradient er et uttrykk som beskriver forskjellen i lufttrykket mellom to punkter i atmosfæren eller på overflaten. Dette er en svært viktig og dominerende faktor for vindstyrken, for jo større forskjell det er i trykket mellom to faste punkter, jo kraftigere er vinden. Trykkgradienten sammen med corioliskraften og friksjon påvirker også vindretningen. 
Rossbybølger er storskala bølger i vindmønsteret i den øvre delen av troposfæren. Disse bølgene har global skala og flytter seg fra vest mot øst, og styrer med det vestavinden på våre breddegrader. 
Lokale værforhold spiller en viktig rolle for vindstyrken. Forskjellige typer sykloner som ekstratropiske eller tropiske sykloner og for eksempel monsunen kan i svært stor grad styre vindstyrken.

Skala for vindstyrke

På 1800-tallet fantes det en rekke vindskalaer rundt om i verden. Beauforts skala har overlevd og blitt en universell standard dels som resultat av slump. Beauforts skala ble antatt som en standard av Royal Navy i 1838. Samuel Morse oppfant telegrafen i 1837, T. R. Robinson oppfant skål-anemometeret for vindmåling i 1846 og i slaget ved Sevastopol i 1854 slo en overraskende vinterstorm store deler av de franske og engelske flåtene til pinneved. Det oppsto da behov for å kunne varsle plutselige omslag i været, og løsningen for admiralitetet var å bruke de nye eksakte vindmålingene og ved hjelp av Beauforts sifre å kunne telegrafere prognoser til flåteenhetene.
Star! Scandinavia

Star! Scandinavia er en fjernsynskanal dedikert til underholdning. Kanalen er tilgjengelig i Danmark, Norge, Island, Sverige og Finland. Kanalen er modellert etter Star! (en canadisk underholdningskanal) og er lisensiert fra CHUM Limited. Programmer er en miks fra flere CHUM fjernsynskanaler slik som Star!, FashionTelevisionChannel, MuchMoreMusic og andre. Programmene avbrytes ikke av reklame som isteden vises mellom programmene. Kanalens operatør er NonStop Television som også er operatør for Showtime Scandinavia. Noen seere vil ha Showtime og Star! på samme kanal med Star! på dagtid og Showtime kveld/natt.
Lee Hodson

Landslaget

Han ble tatt ut i Nord-Irlands EM-tropp til EM i Frankrike 2016.
Huladalen

Huladalen (hebraisk: עמק החולה – Emeq Ha'Hula) er et område lengst nord i Israel ved Jordanelven. Dalen er et viktig landbruksområde og omfatter også et naturreservat.

Hulasjøen

Hulasjøen var en grunn innsjø i Huladalen som Jordanelven rant igjennom. Sjøen hadde et areal på 13 km², var omkring 4,4 km bred og 5,3 km lang, og hadde en gjennomsnittlig dybde på 1,5 meter. Siden 1950-tallet var denne sjøen nesten helt tørrlagt fordi den ble drenert til jordbruksformål. I 1994 ble en liten, uproduktiv del av sjøens område gjennopprettet som innsjø og våtmarksområde. Denne innsjøen kalles Agmonsjøen, og har en overflate på 1,1 km² og en gjennomsnittsdybde på 0,6 meter. I 1996 ble sjøen og våtmarksområdet vernet under Ramsarkonvensjonen.
I bibelsk tid var Hulasjøen kjent som Meromsjøen eller Meromvannet.
Pain

Pain er et industrielt metal-band fra Sverige. Bandet startet som et hobbyprosjekt av frontmann Peter Tägtgren, som ønsket å slå sammen metall med techno. Tägtgren, som også er vokalisten til Hypocrisy og produsenten i sitt eget The Abyss-studio, er det eneste faste medlemmet. Pain debuterte i 1996, og har siden det gitt ut tre nye album og en DVD. I februar 2006 rapporterte blabbermouth.net at Pain var signert med Roadrunner Records.
Smiskaret

Smiskaret er et boligområde i Malvik i Trøndelag, vest for tettstedet Hommelvik. Utbyggingen av området startet i 1987, og tomtene ble fordelt av et kommunalt tomteselskap, ved loddtrekning mellom de interesserte.
Parafreoides

Utbredelse

Arten er bare kjent fra Ghana.
Storgaten (Tønsberg)

Bygninger

I den sørøstre enden av gaten ligger Svend Foyns arbeiderboliger fra 1850-tallet, med adresse Svend Foyns gate 1. Storgaten 9 er fra 1890. Storgaten 11 er en toetasjes trebygning fra 1893, bygget som bolig for skipsmegler Arve Johannessen. Nummer 12B er bygget i 1870. I Storgaten 16-18 ligger Tønsberg og Nøtterøy bibliotek fra 1991, tegnet av arkitektene Lunde & Løvseth. I bibliotekets kjeller finnes ruinene av Olavsklosteret fra 1100-tallet. I Storgaten 17 ligger Maritim Hotell, som ble gjenoppbygget i 1955 etter å ha brent ned i 1949. Mellom Storgaten 17 og 19 ligger ruinene av Olavskirken fra 1100-tallet. Storgaten 20 ble bygget i 1922 som Tønsbergs Industri- og Sjøfartsbank. Arkitekt var Kristofer Lange.
Conradigården i Storgaten 21 ble bygget ca. 1855 for skipsreder Gustav Conrad Hansen. Bygningen ble endret i 1919. Storgaten 24 var den tidligere Tønsberg Privatbank, en murbygning bygget 1883-84. Arkitekt var Hjalmar Welhaven. Nummer 27 var Borgerskolen fram til 1870. Fra 1901 var den Samlaget og har senere huset Vinmonopolet. Utenfor bygget står Vekteren, en skulptur fra 1950 laget av Carl E. Paulsen.
Storgaten 31 kalles Pålsegården. Storgaten 30 og 32 fra 1968 het opprinnelig Brage-Fram-gården og er nå en del av kjøpesenteret Handelshuset Foyn, med torvet på andre siden av gaten. Nummer 36B kalles Seeberg-gården I Storgaten 41A lå tidligere Løveapoteket, bygget i 1822. Nummer 42 var tidligere Carl Bjørnskaus Specialforretning i Herreudstyr fra ca. 1921. Nummer 48 Harmonien er sammen med nr. 50 en del av Hotel Klubben. Nummer 51 ble oppført i 1939-41 og ble påbygd 1956. Det huset tidligere trygdekontoret og ble kalt Trygdegården. Bygget gjøres om til leiligheter i 2015. Storgaten 52 er Prestegården. Tønsberg domkirke fra 1859 ligger i Storgaten 53. Nummer 55 er Kossegården fra 1800. Nummer 56 er Maskinistenes hus.
Yulong

Yulong (forenklet kinesisk: 玉龙纳西族自治县; pinyin: Yùlóng Nàxīzú Zìzhìxiàn; kort: forenklet kinesisk: 玉龙县; pinyin: Yùlóng Xiàn) er et autonomt fylke for nakhifolket i byprefekturet Lijiang i provinsen Yunnan i Folkerepublikken Kina. 
Det har et areal på 6.521 km² og talte 210.000 innbyggere i 2002.

Kulturminner

Dabaojipalasset og Liulihallen (forenklet kinesisk: 大宝积宫与琉璃殿; pinyin: Dabaoji gong yu Liuli dian) og Steinbyen Baoshan (forenklet kinesisk: 宝山石头城; pinyin: Baoshan shitou cheng) er oppført på Folkerepublikken Kinas liste over kulturminner.
Jurga

Jurga (russisk: Юрга́) er en by i Kemerovo oblast i Russland. Den ligger på venstre bredd av elva Tom, rundt 80 km nordvest for Kemerovo. Innbyggertall: 85 555 (folketelling 2002). 
Jurga ble grunnlagt i 1886. Status som bymessig bosetning ble innvilget i 1942, og bystatus i 1949.
Johann Gustav Heckscher

Bakgrunn

Heckscher ble født inn i en jødisk familie som sønn av en bankier. I 1808 konverterte han til kristendommen og den evangeliske konfesjon. 
Han studerte jus i Heidelberg og Göttingen. I 1817 deltok han på den første Wartburgfesten.

Politisk karrière

I 1840 ble Heckscher redaktør for den politiske seksjonen i Hamburger Nachrichten. I 1848 ble han først innvalgt i Forparlamentet og representerte deretter Hamburg i Frankfurtparlamentet. I parlamentet talte han for en form for konstitusjonelt monarki.
Heckscher tilhørte parlamentsgruppen kjent som Kasinofraksjonen. Han medvirket sterkt til dannelsen av den midlertidige regjeringen i 1848. Der ble han først justisminister og deretter utenriksminister. Under parlamentets forhandlinger om fredsavtalen mellom Tyskland og Danmark ble han utsatt for voldsomme angrep og må trekke seg som riksminister.  Etter at Leiningen gikk av som ministerpresident som følge av avvisningen av Malmöavtalen den 5. september 1848, var Heckscher ut året den midlertidige regjeringens utsending til Torino og Napoli.  
I desember 1848 forlot han Kasinofraksjonen og stemte deretter med det føderalt orienterte Pariser Hof-fraksjonen. Tidlig i 1849 bestrebet han seg som delegert til flere utvalg forgjeves for å fremme en stortysk løsning.
Han åpnet i 1849 advokatpraksis i Hamburg og engasjerte seg for opprettelsen av et universitet i byen. Fra 1853 til sin død i 1865 var han Hamburgs ministerresident i Wien.
Yūto Satō

Japans herrelandslag

Yūto Satō spilte én landskamp for Japans herrelandslag.
Folkets høyeste påtaleembede

Folkets høyeste påtaleembede (kinesisk: 最高人民检察院; pinyin: Zuìgāo Rénmín Jiǎncháyuàn) har det høyeste ansvar for påtale og forundersøkelser i Folkerepublikken Kina, med unntak for Hongkong og Macao som har sine egne domstolsvesener. 
Påtaleembedet ble dannet etter sovjetisk modell. Siden 1954 har Den nasjonale folkekongress utpekt riksadvokaten, og embedet reguleres etter seksjon 7 i Folkerepublikken Kinas konstitusjon av 1982. Siden 2008 har riksadvokaten vært Cao Jianming.
Under kulturrevolusjonen kom embedet i skyggen og ble til slutt avviklet i 1975, men myndigheten kom igjen i sving under rettergangen mot Firerbanden i 1980.
Savages

Handling

Chon (Taylor Kitsch) og Ben (Aaron Johnson) er to bestekompiser som lever av å plante dop, og som er blant de beste og mest ettertraktede i bransjen. Dette er også det eneste de har til felles, i tillegg til å dele på kjæresten O (Blake Lively) - som personer kunne de ikke vært mer forskjellige. Når de nekter å inngå en avtale med en stor meksikansk dopvirksomhet, slår de hardt tilbake ved å kidnappe O. Chon og Ben må bruke alle kontaktene de har for å prøve å lure fiendene og redde O før noe alvorlig skjer.
EM i curling 2007

EM i curling 2007 for herrer og kvinner var det 33. EM i curling som ble arrangert. Mesterskapet ble arrangert av European Curling Federation, og det ble arrangert i BLZ Arena i Füssen, Tyskland i perioden 1. – 8. desember 2007.
Mesterskapet hadde deltakelse av 31 herre- og 23 kvinnelag. For begge kjønn var mesterskapet oppdelt i to nivåer. I A-gruppen spilte de ti beste lagene om EM-tittelen, mens de øvrige lagene spilte B-EM. De to dårligst plasserte lagene ved A-EM rykket ned i B-gruppen til neste EM, mens de to beste lagene fra B-EM rykket opp i A-gruppen.
Både herre- og kvinnelagene spilte dessuten om åtte europeiske plasser ved Curling-VM 2008. De syv beste lagene i A-gruppen kvalifiserte seg til VM, mens den sisteplassen gikk til vinneren av A-EMs nr. 8 og vinneren av B-EM, i best av tre kamper.
Sveits var regjerende europamester for herrer etter seier på hjemmebane ved EM 2006, der Russland sikret seg sitt første EM-gull for kvinner.
Trachykele

Utseende

Middelssttore (15-20 millimeter), avlange, bronsekatig eller grønt metallskinnende praktbiller. Antennene er tynne, lengre enn hode + pronotum. Hodet er rundet. Pronotum er avrundet sekskantet, med tre, små, dype groper ved roten og en større grop i midten foran. Scutellum er ikke synlig. Dekkvingene er tilspissede bak.

Levevis

I alle fall en av artene har larver som utvikler seg i sypresser av slekten Taxodium.

Utbredelse

Slekten er utbredt i Mellom- og Nord-Amerika.
Sleepy Hollow (Mars)

Sleepy Hollow er en grunn nedsenking i Mars-terrenget nær mars-roveren Spirit sitt landingssted. Dette ble det første målet for mars-roveren da den kjørte av landingsplatformen. NASA sine vitenskapsfolk var veldig interesserte i dette stedet. Det er ca. 9 meter i diameter og 12 meter fra landingsplatformen.

Navnet

Navnet er en referanse til lokalet nevnt i Washington Irving sitt "The Legend of Sleepy Hollow" som også ga navn til Sleepy Hollow, New York. Ifølge uttalelser på en pressekonfernase, er dette også stedet hvor Spirit vil «sove» før den påbegynner sin kjøretur på Mars. Den mest sannsynlige årsaken til navnet er imidlertid at den har fått det fra en trøtt vitenskapsperson som jobbet på prosjektet.
Sweet Violets

«Sweet Violets» er en amerikansk noveltysang med overraskende humoristisk tekst. Cy Coben og Charles Grean er kreditert som opphavspersoner. Sangen består hovedsakelig av kupletter, bortsett fra at det siste ordet i hvert kuplett – som en generelt sett kan trekke slutninger av som en kombinasjon av konteksten og det oppgitte rimskjemaet – blir kuttet bort fra begynnelsen av neste vers eller fra refrenget.
Dette er et klassisk eksempel på «sensurert rim»-tekst. Det forventede ordet kyss blir erstattet av lecture, legs av manners og så videre.
Refrenget er fra sangen «Sweet Violets» av John Emmett fra hans skuespill Fritz Among the Gypsies (1882).
Den ble spilt inn på plate av Dinah Shore og også av Jane Turzy og June Lynn. Shores versjon ble arrangert av Cy Coben og Charles Grean.
Dina Shore with Henri René's Orchestra & Chorus spilte inn sangen 20. mai 1951. Den ble utgitt på RCA Victor 20-4174A, 47-4174A (single), på His Master's Voice B 10015 og på His Master's Voice A.L. 3182 (sistnevnte i Norge).
Tallrike versjoner eksisterer hvor den hentydede teksten er mer vågal.

Norsk versjon

Arvid Müller har skrevet en dansk tekst som den norske bygger på. På norsk bærer den tittelen «Solskinn ombord».

Listeplasseringer

Dinah Shores versjon nådde en tredjeplass på Billboard-listene.
Sangen (i alle sine versjoner kominbert) nådde en førsteplass på Cash Box magazine best-seller-listen.
MF «Bjørgvin»

Skipet

Fergen var byggnummer 38 ved Løland Verft AS i Leirvik, Sogn. Ved overlevering var tonnasjen 912 bruttoregistertonn og 493 nettoregistertonn. Hovedmaskinen er en sekssylindret totakts dieselmotor bygd av Wichmann Motorfabrikk AS på Rubbestadneset. Oppgitt ytelse er 1 650 bhk.
Philip Goldson Highway

Philip Goldson Highway (tidligere Northern Highway) er en av de fire hovedveiene i Belize. Den er 140,1 kilometer lang og går mellom Belize City, Orange Walk Town og Corozal Town (på grensa til Mexico).
Veien fikk sitt nåværende navn 21. september 2012, til minne om aktivisten, redaktøren og politikeren Philip Goldson. Veien går forbi landets hovedflyplass, som også er oppkalt etter Goldson.
Stefan Ilsanker

Landslaget

30. mai 2014 fikk han sin første landskamp for Østerrike mot Island
Han ble tatt ut i Østerrikes EM-tropp til EM i Frankrike 2016.
Gravfjorden

Gravfjorden er en fjordarm av Ursfjorden i Brønnøy og Sømna kommune i Nordland. Fjorden har innløp mellom Forneset i vest og Storvikodden i øst og strekker seg 2,5 kilometer nordøstover til Hongsetstøen. Storvika ligger utenfor fjorden.
Det er ingen veiforbindelser i fjorden, men det ligger to gårder på sørøstsiden. Nordvestsiden av fjorden er bratt og Seljemarkfjellet stiger bratt opp til 375 meter over havet.
Bjønnesåsen

Bjønnesåsen er en ås øst på Nøtterøy i Færder kommune. Den har navnet sitt etter gården Bjønnes, som ligger rett sør. Bjønnesåsens høyeste punkt er på 31,5 meter over havet.
Bolbomyiidae

Utseende

Ganske små (2-3,5 millimeter) fluer.
Hodet er halvkuleformet sett fra siden, fasettøynene er uten hår og møtes i pannen hos hannen (holoptisk) men ikke hos hunnen (dichoptisk). Antennene er kortere enn hodet og består av 4-5 ledd. Det er tre fasettøyne, feltet de sitter på (ocellartriangelen) er noe opphøyd hos hannen men ikke hos hunnen.

Utbredelse

Gruppen er utbredt i Nord-Amerika og på Kamsjatka-halvøya i Sibir. Den ene fossile arten er beskrevet fra Baltisk rav, dette tyder på at gruppen tidligere har hatt en videre utbredelse.